stanford-oval/wikipedia huggingface dataset:
Sultan al-Atrash
Elämäkerta

Sultan al-Atrash syntyi al-Quraian kylässä as-Suwaydan alueella nykyisen Syyrian eteläosassa vuonna 1888. Hänen isänsä oli Thowan al-Atrash. Atrashit olivat vaikutusvaltainen suku Hawranin alueella ja he olivat 1800-luvulta lähtien alistaneet valtaansa alueen muut druusit ja beduiinit. He vastustivat myös Damskoksen osmanikuvernölörien yrityksiä alistaa alue osmanivaltaan. Nuorempi al-Atrash liittyi isänsä kanssa osmanien vastaisiin taisteluihin vuonna 1910. Osmanien kukistettua kapinan nuorempi al-Atrash pakkovärvättiin osmaniarmeijaan monien muiden druusien tapaan. Hänen palattuaan kuuden kuukauden palveluksesta Balkanilla hän sai kuulla osmanien teloittaneen hänen isänsä 5. maaliskuuta 1911. Al-Atrashista tuli isänsä jälkeen yhteisönsä päällikkö.
Ensimmäisen maailmansodan sytyttyä al-Atrash liittyi arabikapinaan vuonna 1916. Osmaneja vastaan taistelleet arabikapinalliset valtasivat 30. syyskuuta 1918 Damaskoksen. Syyrian kuningaskunta perustettiin vuonna 1920, mutta Ranskan joukot siirtyivät alueella Libanonista perustamaan ranskalaista mandaattialuetta. Maa miehitettiin arabien hävittyä Maysalunin taistelun heinäkuussa 1920. Ranskalaiset mandaattialueen viranomaiset pyrkivät aluksi yhteistyöhön Hawranin hallitisja al-Atrashin kanssa, kun taas al-Atrash keskittyi pyrkimään minimisoimaan näiden vaikutusvaltaa alueella. Druusialueella ranskalaisvastaista mielialaa ruokki esimerkiksi turvallisuuspalvelu Service des Renseignementsin kapteeni Gabriel Carbillet'n käytös kuvernöörinä.
Suhteiden huonotuessa al-Atrashin hallitsemalle alueelle pakeni kaksi syyrialaista, joiden luovuttamista ranskalaisille viranomaisille vaati mandaattihallinnon ylin virkamies Maurice Serrail. Atrash kieltäytyi. 19. heinäkuuta 1925 Hawranissa sattui edelleen välikohtaus, jonka aikana druusiviljelijät ampuivat alas ranskalaisen tiedustelukoneen. Samana päivänä druusitaistelijat iskivät eri ranskalaisiin kohteisiin Hawranissa, josta käynnistyi al-Atrashin yhdessä Abd al-Rahman Shahbandarin kanssa suunnittelema Syyrian suuri kapina. Atrash julisti kapinan virallisesti alkaneeksi 21. heinäkuuta kutsuen itseään sen ylipäälliköksi. Tavoitteena oli ranskalaisten karkottaminen ja Syyrian itsenäisyys. Sultan al-Atrash lähetti  kirjeitä ympäri syyriaa sunnien, alaviittien ja kristittyjen yhteisöihin kehottaen eri rymiä yhteiseen vastarintaan ranskalaisia vastaan. Kapina levisikin Hawranista muualle Syyriaan.
Syyrian kapinalliset olivat vallaanneet ja pitäneet jonkin aikaa hallussaan esimerkiksi Damaskosta ja Hamaa, mutta lopulta ranskalaisten onnistui kukistaa kapina. Vastarinta oli päättynyt pääosin vuoteen 1927 mennessä. Kapinan johtajat pakenivat ulkomaille. Atrash oli siirtynyt Transjordaniaan ja Syyriassa hänet tuomittiin poissaolevana kuolemaan. Transjordaniassa al-Atrash solmi suhteita alueen hallitsija emiiri Abdullahin kanssa, joita hän piti yllää edelleen tulevina vuosikymmeninä. Atrash asui Kerakissa, kunnes hän pääsi palaamaan Syyriaan vuonna 1937. Hän vaikutti edelleen druusialueella, mutta kokonaisuutena al-Atrashin suvun merkitys väheni. Atrash kuoli 26. maaliskuuta 1982.
Atrash ratsailla vuonna 1925.
Bob McAdoo

| Bob McAdoo |
| --- | --- |

Henkilötiedot
Koko nimi:  Robert Allen 'Bob' McAdoo
Syntynyt: 25. syyskuuta 1951 (ikä 73) Greensboro, Pohjois-Carolina, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/Sentteri
Pituus:  206 cm
Paino:  95 kg
NBA-varaus:  2. varaus, 1972 Buffalo Braves
Pelaajaura
Yliopistojoukkueet
1969–1971 1971–1972:   Vincennesin yliopisto  Pohjois-Carolinan yliopisto
Seurajoukkueet
1972–1976 1976–1979 1979 1979–1981 1981 1981–1985 1986 1986–1990 1990–1992 1992:   Buffalo Braves  New York Knicks  Boston Celtics  Detroit Pistons  New Jersey Nets  Los Angeles Lakers  Philadelphia 76ers  Olimpia Milano  Filanto Forlì  Teamsystem Fabriano
Maajoukkueet
1971:   Yhdysvallat
Ottelut (pisteet):  2
Robert Allen 'Bob' McAdoo (s. 25. syyskuuta 1951 Greensboro, Pohjois-Carolina) on yhdysvaltalainen ammattiuransa lopettanut koripalloilija. Uransa jälkeen hänet on valittu Basketball Hall of Fameen. McADoo voitti urallaan kaksi NBA-mestaruutta, jonka lisäksi hänet valittiin kerran NBA:n arvokkaimmaksi pelaajaksi. Loppu-urallaan hän voitti myös kahdesti Euroliiga-mestaruuden.
Aiheesta muualla

NBA:n pelaajaprofiili (englanniksi)
Serie A:n pelaajaprofiili (Arkistoitu – Internet Archive) (italiaksi)
Bridgette Wilson-Sampras

| Bridgette Wilson-Sampras |
| --- | --- |

Henkilötiedot
Syntynyt: 25. syyskuuta 1973 (ikä 51) Gold Beach, Oregon
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Bridgette Wilson-Sampras (s. 25. syyskuuta 1973 Gold Beach, Oregon) on yhdysvaltalainen näyttelijä. Hänen sisarensa Tracy Wilson on myös näyttelijä.
Wilson-Sampras kruunattiin Miss Teen USA:ksi vuonna 1990 Biloxissa, ja hän oli toinen Oregonista kotoisin oleva voittaja. Tämän jälkeen hän siirtyi elokuva-alalle ja esiintyi elokuvissa Last Action Hero, Billy Madison, Mortal Kombat, Tiedän, mitä teit viime kesänä ja Häät mielessä.
Näyttelemisen lisäksi Wilson-Sampras laulaa, ja hänen musiikkinsa on suosittua varsinkin Japanissa. Hän on myös esiintynyt musikaalissa The Rocky Horror Picture Show.
Hän avioitui tennismestari Pete Samprasin kanssa 2000, ja heillä on kaksi poikaa (s. 2002 ja 2005).
Aiheesta muualla

Bridgette Wilson-Sampras Internet Movie Databasessa. (englanniksi)
Bridgewater-luokka (sluuppi)

| Bridgewater-luokka |
| --- | --- |


Tekniset tiedot
Uppouma:  1 045 t (standardi) 1 600 t (maksimi)
Pituus:  81,18 m (kokonaispituus)
Leveys:  10,39 m
Syväys:  3,73 m
Koneteho:  2 000 shp
Nopeus:  16,5 solmua
Miehistöä:  100
Aseistus
Meritorjunta:  2 x 3 naulan kunnialaukaustykkiä
Ilmatorjunta:  2 x QF 4" Mk V -tykkiä yksiputkisina asennuksina
Bridgewater-luokka oli Britannian kuninkaallisen laivaston kahden sluupin muodostama alusluokka. Ne tilattiin vuoden 1927 laivasto-ohjelmassa ja olivat ensimmäisiä hankittuja aluksia, jotka korvasivat Flower-luokan sluuppeja siirtomaissa.
Valmistettaessa toinen nelituumainen oli ilmatorjuntakykyinen ja toinen ei. Myöhemmin molemmat olivat ilmatorjuntaan sopivia. Toisen maailmansodan alkaessa aluksilta poistettiin toinen nelituumainen ja kunnialaukaustykit. Aluksille asennettiin 20 millimetrin ilmatorjuntatykkejä 1943. Niiden syvyyspommien lukumäärä oli 1939 15 kappaletta, mitä kasvatettiin sodan kuluessa ensin 40 ja sitten 80 kappaleeseen.
Alukset

Luokan kumpikin alus tilattiin 19. syyskuuta 1927 Hawthorn Leslie and Companyltä Hebburnistä ja ne saatiin palvelukseen 1929. Aluksi ne sijoitettiin Kiinan asemalle Hongkongiin, kunnes 1935 HMS Bridgewater siirrettiin Hyväntoivonniemen asemalle. Kumpikin alus osallistui sodan aikana Atlantin taisteluihin.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Bridgewater | Hawthorn Leslie | 6. helmikuuta 1928 | 14. syyskuuta 1928 | 14. maaliskuuta 1929 | myyty 22. toukokuuta 1947 |
| HMS Sandwich | Hawthorn Leslie | 9. helmikuuta 1928 | 29. syyskuuta 1928 | 23. maaliskuuta 1929 | myyty 8. tammikuuta 1946 |
Bulgarian vallankaappaus

Bulgarian vallankaappaus voi tarkoittaa ainakin seuraavia:
Bulgarian vallankaappaus 1881
Bulgarian vallankaappaus 1886
Bulgarian vallankaappaus 1923
Bulgarian vallankaappaus 1934
Bulgarian vallankaappaus 1944
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bulgarian vallankaappaus”, voi hakea sivunnimihaulla, laajalla sivunnimihaulla tai tekstihaulla.
Ballista

Roomalainen ballista.
Ballista on antiikin aikana käytetty suuri varsijousen tapainen ase, jota käytettiin taisteluissa noin vuosina 300 eaa.-6 jaa. Mekaniikaltaan se on kaksivartinen vääntösauvakatapultti, jolla pystyttiin sinkoamaan tylppäkärkisiä nuolia tai kiviä suurella osumatarkuudella. Niitä rakennettiin eri kokoisina ja käytettiin yleensä piiritystilanteissa.
Kreikkalainen aika

Ballistojen eli kaksivartisten, köysien vääntövoimalla toimivien heittokoneiden historia alkaa noin vuodesta 400 eaa., jolloin Syrakusan hallitsija Dionysios I:n arvellaan kehittäneen ensimmäiset köysiä voimanlähteenään käyttävät heittokoneet. Tämän teknologian edut olivat varsijousimalliseen kaareen verrattuna ilmeiset: Varsijousen kaari täytyy olla sitä paksumpi, mitä painavamman nuolen sillä halusi heittää. Kuitenkin yhä paksumpien kaarien tekeminen oli vaikeampaa, koska puusta tehdyt massiiviset kaaret olivat hidasheittoisia ja hajosivat helposti. Köysien vääntövoiman hyödyntäminen taas oli läpimurto, koska köysien palautuminen oli äärimmäisen nopeaa ja voimaa voitiin lisätä helposti vääntämällä köysinippujen kiristimiä yhä tiukemmalle, jolloin voimaa tuli lisää. Tämä mahdollisti kevyempien kappaleiden heiton yhä pidemmälle lisäämättä kuitenkaan heittämiseen tarvittavan materiaalin määrää. Aluksi ballistat olivat painavia aseita, joiden siirtelyyn tarvittiin suuria miesmääriä. Myöhemmin noin 350 eaa. kehiteltiin kevyempiä laitteita, joiden siirtelyyn riitti 2-4 miestä. Näitä laitteita kutsuttiin useimmiten skorpioneiksi. Mitä enemmän miehistöä, sen suurempi tulinopeus ja liikkumiskyky. Ballistojen tulinopeus hyvin harjoitetulla miehistöllä saattoi kohota 4-5 laukaukseen minuutissa.
Roomalainen aika

Roomalaiset omaksuivat kreikkalaisten ballistojen rakennustekniikan ja kehittivät sitä edelleen. He rakensivat yhä pienempiä ja liikuteltavampia malleja, jopa pieniä, kädessäpidettäviä malleja, joita yksi mies saattoi kuljettaa taistelukentällä. Tästä esimerkkinä Xantenista, Saksasta löydetty köysien raami, jonka mitat ovat vain 21x28 cm. Nykyrekonstruktioiden pohjalta voidaan todeta laitteen olleen huomattavasti tehokkaampi kuin sen ajan käsijouset, ja tehokkaan kantomatkan olleen noin 130 m, vaikka tietenkin pidemmällekin voitiin ampua. Seuraava askel kehityksessä olivat metalliraamiset ballistat, joiden köysiraameja on löydetty esimerkiksi Orsovasta, Romaniasta. Raudan käyttö köysinippujen raamissa mahdollisti noin 25 % suuremman voiman varastointikapasiteetin. Metalliraamisten ballistojen käyttöönotto mahdollisti paremmat korjausmahdollisuudet raamin eri osien irrotettavuuden takia, sekä kevyemmän ja avaramman rakenteen, joka mahdollisti taas paremman tähtäyksen ja tarkkuuden. Myöhemmin metalliraamisia ballistoja alettiin liikuteltavuuden lisäämiseksi kuljettaa taistelukentällä muulien vetämillä kärryillä, ja näitä laitteita kutsutaan carroballistoiksi. Myös pieniä metalliraamisia kehiteltiin, yhden miehen liikuteltavia ja tämän kaltaisia laitteita kutsutaan joko latinankielisellä nimityksellä manuballistoiksi tai kreikankielellä cheiroballistraksi. Molemmat nimitykset tarkoittavat "käsiballistaa". Myöhempinä aikoina ballistat tulivat harvinaisemmiksi, koska niiden vaatima tekninen osaaminen oli Rooman valtakunnan tuhon jälkeen kadonnut, ja oli paljon helpompaa rakentaa ja huoltaa yksivartista heittokonetta, onageria, joka syrjäyttikin ballistat.
Rakenne

Ballistan (skorpioni-tyyppisen) rakenne on seuraavanlainen: sen pääosat ovat raami, johon köydet laitetaan, runko, jossa on ammukselle tarkoitettu kisko ja laukaisin sekä jalusta, joka tavallisesti oli kolmi- tai nelijalkainen. Jalustassa oli ammuntakulman korkeussäätö. Raamin rakenne taas koostuu kahdesta paksusta lankusta, joissa on reiät köysille, sekä niiden väliin pystysuoraan sijoitettavista lankuista, jotka pitävät luonnollisesti päällislankut erillään ja mahdollistavat köysien kiristämisen. Ballistan pääosien (raami, runko ja jalusta) tulee olla irrotettavissa toisistaan huolto- ja liikuteltavuustarpeiden takia. Ballista oli jopa jousta tarkempi, sen sijaan tulinopeus oli korkeintaan puolet jousen nopeudesta.
Aiheesta muualla

Kuvia tai muita tiedostoja aiheesta Ballista Wikimedia Commonsissa
Bulgarian vallankaappaus 1944

Kommunistipartisaaneja saapumassa Plovdiviin 9. syyskuuta 1944.
Bulgarian vallankaappaus oli vuonna 1944 Bulgarian pääkaupungissa Sofiassa tehty vallankaappaus, jossa Saksaa tukenut hallitus syrjäytettiin.
Neuvostoliiton julistettua sodan Bulgarialle 5. syyskuuta 1944 Bulgarian kommunistinen puolue (BKP) ja Bulgarian vapautusarmeija suunnittelivat vallankaappausta silloista hallintoa vastaan. Vallankaappaus alkoi 7. syyskuuta puna-armeijan ryhmityttyä Bulgarian rajalle. Puna-armeijan miehitettyä Bulgarian pohjoisosat ja vallattua Varnan sekä Burgasin kaupungit kapinallisjoukot valtasivat 9. syyskuuta Sofian. Bulgarian pääministeri Konstantin Muravievin hallitus syrjäytettiin ja uudeksi pääministeriksi asetettiin Kimon Georgiev. Dobri Terpeševin johtamat vapautusarmeijan joukot hyökkäsivät kaikkiin kyliin ja kaupunkeihin, joista kaikki eivät pistäneet vastaan. Bulgaria siirtyi myöhemmin liittoutuneiden puolelle. Bulgarian 1. armeijan joukot liittyivät taisteluun Saksaa vastaan yhdessä puna-armeijan 3. Ukrainan rintaman kanssa. Ne osallistuivat muun muassa operaatio Frühlingserwacheniin ja Wienin offensiiviin.
Beto Vazquez Infinity

| Beto Vazquez Infinity> Tiedot |
| --- | --- |
Toiminnassa:  2000–
Tyylilaji:  power metal, sinfoninen metalli, goottimetalli, folk metal
Kotipaikka:  Buenos Aires, Argentiina
Laulukieli:  englanti
Levy-yhtiö:  BVM  
Infobox OKNimi-testi OK: 
Beto Vazquez Infinity on vuonna 2000 perustettu argentiinalainen metal -yhtye.
Jäsenet

Jessica Lehto - Laulu
Victor Rivarola - Laulu
Inés Vera-Ortiz - Laulu
Omar Mansilla - Kitara
Lucas Pereyra - Kitara / Soitinnus / Ohjelmointi
Beto Vazquez - Basso / Soitinnus / Kitara / Ohjelmointi
Norberto Román - Rummut
Diskografia > Albumit

Beto Vázquez Infinity (2001)
Flying Towards the new Horizon (2006)
Darkmind (2008)
Existence (2010)
Beyond Space Without Limits (2012)
Humanity (2018)
Mental Asylum (2021)
Diskografia > EP

Battle of Valmourt (2001)
Wizard (2001)
Aiheesta muualla

http://www.betovazquezinfinity.com.ar (Arkistoitu – Internet Archive)
Bobby Seale

| Bobby Seale |
| --- | --- |
 Seale John Sinclair Freedom Rallyssa 10. joulukuuta 1971.
Henkilötiedot
Syntynyt: 22. lokakuuta 1936 (ikä 87) Liberty, Texas, Yhdysvallat
Ammatti:  kansalaisoikeusaktivisti
Muut tiedot
Koulutus: Merritt College
Merkittävät teokset: Sanoista tekoihin (1970)
Järjestö:  Mustat pantterit
Seale Binghamton Universityssa 25. helmikuuta 2006.
Bobby Seale (s. 22. lokakuuta 1936 Liberty, Texas, Yhdysvallat) on yhdysvaltalainen kansalaisoikeusaktivisti, joka perusti yhdessä Huey P. Newtonin kanssa Mustien panttereiden itsepuolustuspuolueen (myöhemmin Mustat pantterit) vuonna 1966.
Seale liittyi Afroamerikkalaiseen yhdistykseen yliopistossa ja tämän sanotaan innoittaneen hänet perustamaan Mustat pantterit, jossa oli jäsenistöä enimmillään yli 5 000. Sealesta tuli puolueen puheenjohtaja ja FBI on valvonut Sealen toimia tiukasti tästä lähtien.
Seale oli yksi alkuperäisestä ”Chicagon kahdeksikoksi” kutsutusta aktivistista, joita syytettiin salaliitosta ja yllytyksestä mellakkaan Chicagossa 1968 järjestetyssä demokraattien kansallisessa puoluekokouksessa. Tuomari Julius Hoffman tuomitsi hänet neljäksi vuodeksi vankeuteen oikeuden halventamisesta.
Seale itse kertoo kirjassaan Sanoista tekoihin (1970), kuinka tuomari toistuvasti oikeudenkäynnissä kieltäytyi myöntämästä Sealelle lupaa valita oma asianajajansa (perustuslaillinen oikeus Yhdysvalloissa) ja lopulta laitatti Sealelle suukapulan, jottei tämä voinut häiritä oikeudenkäyntiä.
Suomennettu teos

Sanoista tekoihin.  ((Seize the Time: The Story of the Black Panther Party and Huey P. Newton, 1970.) Suomentanut Seppo Loponen)  Helsinki:  Tammi, 1971.
Aiheesta muualla

Kuvia tai muita tiedostoja aiheesta Bobby Seale Wikimedia Commonsissa
Brasilianrypälemyrtti

| Brasilianrypälemyrtti |
| --- | --- |
 Brasilianrypälemyrtin hedelmiä.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Rypälemyrtit Myrciaria
Laji::  cauliflora
Kaksiosainen nimi
 Myrciaria cauliflora  (Mart.) O.Berg 
Synonyymit
 Plinia cauliflora (Mart.) Kausel  
Katso myös
   Brasilianrypälemyrtti Wikispeciesissä   Brasilianrypälemyrtti Commonsissa 
Infobox OKNimi-testi OKIUCN-testi OK: 
Brasilianrypälemyrtti (Myrciaria cauliflora) on myrttikasvien heimoon kuuluva puu. Brasilianrypälemyrtin hedelmiä kutsutaan nimellä jabuticaba.
Ulkonäkö ja koko

Brasilianrypälemyrtti on pienikasvuinen puu, yleensä 3–5 metriä korkea. Sen hedelmät muistuttavat rypäleitä tai viinimarjoja. Ne kasvavat suoraan puun rungosta.
Levinneisyys

Brasilianrypälemyrtti kasvaa luonnonvaraisena Minas Geraisin osavaltiossa Brasiliassa, ja on levinnyt Boliviaan, Paraguayhin ja Argentiinan pohjoisosiin. Sitä viljellään laajemminkin trooppisessa ja subtrooppisessa ilmastossa.
Bhoja Airin lento 213

| Bhoja Airin lennon 213 onnettomuus |
| --- | --- |
 Onnettomuuskoneen kaltainen Britannia Airwaysin Boeing 737-200.
Yhteenveto
Päivämäärä:  20. huhtikuuta 2012
Onnettomuustyyppi:  tuuliväänne, lentäjän virhe
Tapahtumapaikka:  Islamabad, Pakistan
Lähtöpaikka:  Jinnahin kansainvälinen lentoasema, Karachi, Pakistan
Määränpää:  Benazir Bhutton kansainvälinen lentoasema, Islamabad, Pakistan
Kuolleita:  127
Loukkaantuneita:  0
Eloonjääneitä:  0
Lentokone
Konetyyppi:  Boeing 737-200
Lentoyhtiö:  Bhoja Air
Rekisteritunnus:  AP-BKC
Matkustajia:  121
Miehistöä:  6
Bhoja Airin lento 213 oli pakistanilaisen Bhoja Airin kotimaan reittilento. Boeing 737-200 syöksyi maahan lähellä Islamabadia Pakistanissa 20. huhtikuuta 2012.  Viranomaisten mukaan koneessa oli 127 ihmistä. Kenenkään ei uskota selviytyneen onnettomuudesta. Kone oli matkalla Karachin Jinnahin kansainväliseltä lentoasemalta Islamabadiin. Viranomaisten mukaan kone syöksyi maahan 10 kilometriä ennen Islamabadin Benazir Bhutton kansainvälistä lentoasemaa.
Onnettomuus on Pakistanin toiseksi pahin lento-onnettomuus.
Aiheesta muualla

Boeing 737 syöksyi maahan Pakistanissa – yli sata kuollut - Helsingin Sanomat 20.4.2012 (Arkistoitu – Internet Archive)
Brevibacterium linens

| Brevibacterium linens |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Actinobacteria
Luokka::  Actinobacteria
Lahko::  Actinomycetales
Heimo::  Brevibacteriaceae
Suku::  Brevibacterium
Laji::  linens
Kaksiosainen nimi
 Brevibacterium linens  (Wolff, 1910) Breed, 1953 
Infobox OKNimi-testi OK: 
Brevibacterium linens on grampositiivinen bakteeri, jolla on tärkeä rooli monen juuston valmistuksessa. Se kestää korkeita suolapitoisuuksia. Brevibacterium linens tuottaa tietyissä olosuhteissa karotenoideja, jotka antavat joillekin juustoille niille tunnusomaisen oranssin tai punertavan pintavärin.
Aiheesta muualla

UniProt, taxonomy: Brevibacterium linens (englanniksi)
NCBI taxonomy: Brevibacterium linens (englanniksi)
Breukelen

| Breukelen |
| --- | --- |
 lippu:  vaakuna
 Breukelenin sijainti
Valtio:  Alankomaat
Provinssi:  Utrecht
Kunta:  Stichtse Vecht
Hallinto:  
 – Hallinnon tyyppi:  Entinen kunta
Kunnanvaltuusto:  15 paikkaa
Pinta-ala:  
 – Kokonaispinta-ala:  48,65 km²
 – Maa:  44,48 km²
 – Josta vettä:  4,17 km² 
Väkiluku (2010):  14 736
 – Väestötiheys:  302,9 as./km²
 
 www.breukelen.nl 
Infobox OKVirheellinen NIMI-arvo: 
Breukelen on kaupunki ja entinen kunta Utrechtin maakunnassa Alankomaissa. Se sijaitsee Vechtjoen varrella. Vuonna 2011 Breukelen, Maarssen ja Loenen yhdistyivät Stichtse Vechtin kunnaksi.
Breukelenin kunnan muodostivat kaupungin lisäksi kylät Kockengen ja Nieuwer Ter Aa. Kunnan kokonaispinta-ala oli 48,65 neliökilometriä ja asukasluku 14 736 (2010).[lähde? ]
Aiheesta muualla

Kuvia tai muita tiedostoja aiheesta Breukelen Wikimedia Commonsissa
Kunnan kotisivut
Brasilian beachfutismaajoukkue

Brasilian beachfutismaajoukkue edustaa Brasiliaa beachfutiksen kansainvälisissä otteluissa. Joukkuetta hallinnoi Brasilian jalkapalloliitto ja se kuuluu FIFA:an. Brasilian maajoukkue on kaikkien aikojen menestynein beachfutismaajoukkue, se on voittanut 13 maailmanmestaruutta, kun MM-kilpailuita on käyty 17. MM-hopeaa maajoukkue on saavuttanut kerran ja pronssia kahdesti. Maanosan mestaruuden Brasilia on voittanut neljästi. Nykyisin Brasilia on FIFA-rankingin ykkösenä. Maajoukkueen päävalmentajana toimii Junior Negão.
Maan kaikkien aikojen paras maalintekijä on Neném 336 maalillaan ja eniten otteluita on pelannut Benjamin, 339 kappaletta.
Pelaajat

Pelaajat vuoden 2015 maailmanmestaruuskilpailuissa, jotka päättyivät Brasilian osalta puolivälieriin.
| --- | --- |
 1 MV Mão  2 P Fernando DDI  3 P Gabriel  4 P Catarino  5 H Mauricinho  6 L Rafinha :  7 L Bokinha  8 P Bruno Xavier  9 H Rodrigo  10 H Jorginho  11 L Datinha  12 MV Cesinha 
Käännös suomeksi
Brasilian Sosiaalidemokraattinen puolue

| Brasilian Sosiaalidemokraattinen Puolue |
| --- | --- |
  
  
  
Perustettu:  25. kesäkuuta 1988
Johto:   Bruno Araújo 
Ideologia:  sosiaalidemokratia
Poliittinen kirjo:  keskusta-vasemmisto
Kotisivu:  www.psdb.org.br
Infobox OKNimi-testi OK: 
Brasilian Sosiaalidemokraattinen puolue (port. Partido da Social Democracia Brasileira, PSDB) on poliittinen puolue Brasiliassa. Puolue sai presidentinvaaleissa 2018 4,76 prosenttia äänistä, joka on noin viisi miljoonaa ääntä. Puolue oli neljänneksi suurin. Puolue kuuluu keskusta-vasemmistoon.
Aiheesta muualla

Kotisivut (Arkistoitu – Internet Archive). (portugaliksi)
Biobío

Biobío tai Bío-Bío voi tarkoittaa ainakin seuraavia:
Biobío, Chilen toiseksi pisin joki
Biobíon alue, yksi Chilen hallinnollisista alueista
Biobíon yliopisto Concepciónissa Biobíon alueella
Bulgariankielinen Wikipedia

Bulgariankielisen Wikipedian logo
Bulgariankielinen Wikipedia (bulg. Уикипедия) on Wikipedian bulgariankielinen versio. 24. marraskuuta 2005 bulgariankielinen Wikipedia rikkoi yli 20 000 artikkelin rajan jolloin siitä tuli 21. suurin Wikipedia. 6. helmikuuta 2007 bulgariankielisessä Wikipediassa oli 35 110 artikkelia. Nykyään artikkeleita on yli 
286 177 (30.11.2022).
Aiheesta muualla

Kuvia tai muita tiedostoja aiheesta Bulgariankielinen Wikipedia Wikimedia Commonsissa
Wikipedia, vapaa tietosanakirja
Bolotana

| Bolotana (Olòthene, Bolòtzana) |
| --- | --- |

 Sijainti Nuoron maakunnassa
 Bolotana
 Koordinaatit: 40.328°0′0″N, 8.959°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  108,44 km²
Korkeus:  472 m
Väkiluku:  2 618
Aikavyöhyke:  UTC+1
 – Kesäaika:  UTC+2
Postinumero:  08011
Suuntanumero(t):    0785
Rekisterikilpi:  NU
 
 http://www.comune.bolotana.nu.it/ 
Infobox OKVirheellinen NIMI-arvo: 
Bolotana (sardiksi Olòthene, Bolòtzana) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 618 asukasta (vuonna 2016) ja sen pinta-ala on 108,44 neliökilometriä. Se sijaitsee 472 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Bolotana Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili